28.11.2022
MT
Il-Ġurnal Uffiċjali tal-Unjoni Ewropea
C 451/23
— It-Tieni Post: Consortium APC, grupp ta’ operaturi ekonomiċi mmexxi minn Atos Luxembourg PSF, u li l-kokontraenti tiegħu huma, PWC EU Services u Computer Resources International Luxembourg; sede tal-grupp ta’ operaturi ekonomiċi: L-3364 Leudelange (il-Lussemburgu), rue du Château d’Eau 12; — It-Tielet Post: FACI2T Consortium?
grupp ta’ operaturi ekonomiċi mmexxi minn CTG IT Solutions S.A., u li l-kokontraenti tiegħu huma, Fujitsu Technology Solutions N.V./S.A., Netcompany Intrasoft S.A. u AXIAN­ SEU – DIGITAL SOLUTIONS S.A., sede tal-grupp ta’ operaturi ekonomiċi: L-8070 Bertrange (il-Lussemburgu), rue des Mérovingiens 7; — li ma jagħtix l-imsemmi kuntratt lill-konsorzju InfraExpert, li r-rikorrenti hawn fuq imsemmija jifformaw parti minnu, konsorzju maħluq għas-sottomissjoni ta’ offerta fil-kuntest tal-proċedura ta’ għoti kontenzjuża, kif ukoll għall-iffirmar u għall-eżekuzzjoni tal-kuntratt-qafas u tal-ftehimiet speċifiċi li jistgħu jiġu ffirmati wara l-għoti tal-kuntratt – deċiżjoni ta’ rifjut ta’ għoti nnotifikata lir-rikorrenti permezz ta’ ittra rreġistrata tat-3 ta’ Ottubru 2022, bir-referenza GEDA (2022) 27063; — sussidjarjament, qabel ma tiddeċiedi, jekk il-Qorti Ġenerali tkun tqis li teħtieġ iktar informazzjoni: — tordna l-produzzjoni, mill-konvenut hawn fuq imsemmi, tad-dokumenti sussegwenti: — id-deċiżjoni jew id-deċiżjonijiet relatati “maċ-ċirkustanzi mhux tas-soltu marbuta ma’ sitwazzjoni possibbli ta’ esklużjoni ta’ diversi offerenti”, li jsir riferiment għalihom fit-talbiet tal-konvenut għall-estensjoni tat-tul tal-validità tal-offerti fil-kuntest tal-proċedura ta’ għoti kontenzjuża; — id-dikjarazzjoni ġuramentata tal-konsorzju OneCode u/jew tal-fergħa Belġjana ta’ NTT Data Spain S.L.U., — ir-raġunijiet għall-esklużjoni ta’ EVERIS S.L.U. mil-lott 3 u mil-lott 8 tal-kuntratt kontenzjuż; — it-tweġiba tal-benefiċċjarji tal-kuntratt kontenzjuż għall-Parti C “Kwestjonarju ta’ evalwazzjoni teknika” tat-Technical specifications; — it-tweġibiet (kwestjonarju + tabella Excel tal-prezzijiet) tal-benefiċċjarji għall-Anness II tat-Technical specifications “formola ta’ evalwazzjoni tal-prezzijiet (lott 1 sa lott 10) – jew għall-inqas l-estratti rilevanti għal-lott 7.
Motivi u argumenti prinċipali Insostenn tar-rikors tagħhom, ir-rikorrenti jinvokaw tliet motivi. 1.
L-ewwel motiv ibbażat fuq ksur probabbli tal-Artikoli 136 u 140 tar-Regolament 2018/1046 (1).
Ir-rikorrenti jsostnu li l-konvenut naqas milli jieħu inkunsiderazzjoni d-deċiżjonijiet amministrattivi u ġudizzjarji meħuda fir-rigward ta’ membru tal-konsorzju mqiegħed fl-ewwel post tal-offerenti rebbieħa. 2.
It-tieni motiv ibbażat fuq ksur tal-Artikolu 160 tar-Regolament 2018/1046.
Ir-rikorrenti jqisu li, billi naqas milli jeskludi mill-inqas offerta waħda anormalment baxxa, il-konvenut illegalment ċaħad l-offerta tar-rikorrenti. 3.
It-tielet motiv ibbażat fuq riżervi fir-rigward tal-evalwazzjoni teknika u fuq ksur possibbli tal-Artikolu 160 tar-Regolament 2018.1046 fuq dan il-punt ukoll.
Ir-rikorrenti, b’mod partikolari, isostnu li l-evalwazzjoni teknika tal-offerti, li għandha influwenza ugwali għal 70 % fil-kunsiderazzjoni tal-kriterji ta’ għoti, hija bbażata fuq wisq evalwazzjonijiet suġġettivi sabiex tkun tista’ tiġi mistħarrġa b’mod serju mill-Qorti Ġenerali.
(1)
Regolament (UE, Euratom) 2018/1046 tal-Parlament Ewropew u tal-Kunsill tat-18 ta’ Lulju 2018 dwar ir-regoli finanzjarji applikabbli għall-baġit ġenerali tal-Unjoni, li jemenda r-Regolamenti (UE) Nru 1296/2013, (UE) Nru 1301/2013, (UE) Nru 1303/2013, (UE) Nru 1304/2013, (UE) Nru 1309/2013, (UE) Nru 1316/2013, (UE) Nru 223/2014, (UE) Nru 283/2014, u d-Deċiżjoni Nru 541/2014/UE u li jħassar ir-Regolament (UE, Euratom) Nru 966/2012 (ĠU 2018, L 193, p. 1, rettifika fil-ĠU 2019, L 60, p. 36).